Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 427

(2) Új piacok megnyitása vagy azokra történõ belépés. Amikor egy gyártó egy új földrajzi piacra szeretne belépni, például úgy, hogy elõször exportál egy másik országba, akkor ez különleges „indító beruházásokat” igényelhet a forgalmazótól, hogy megalapozza az adott márka piaci ismertségét. Annak érdekében, hogy egy helyi forgalmazó hajlandó legyen megtenni ezeket a beruházásokat, szükséges lehet, hogy a forgalmazó területi védelmet élvezzen és ezek a beruházásai megtérüljenek azáltal, hogy egy ideig magasabb áron tud eladni. A más piacokon mûködõ forgalmazókat ezért korlátozni kell egy bizonyos ideig abban, hogy az új piacon eladjanak. Ez a (1) pontban elemzett jogosulatlan elõnyhöz jutók problémájának egy speciális esete.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes